
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,115 στρέμματος στη θέση «Με¬ 
τόχι» περκρ. Δήμου Σκοπέλου Νομού Μαγνησίας . 1 

Κήρυξη ως αναδασωτέας καείσης Δημόσιας Δασικής έκτασης 
152,4 στρεμμάτων στη θέση «Σπανοβίτσα» περιφέρειας Κοινό- 
τητος Αχλαδοχωρίου, επαρχίας Σιντικής Νομού Σερρών .... 2 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτρίωσης έκτασης 2.394,00 μ 2 , για 
την κατασκευή του κύριου τροφοδοτικού αγωγού Σαλαμίνας 


' (χ.θ. 3280 - χ.θ. 3720), υπό της Ε.Τ.Δ.Α.Π. . ... 3 

Κήρυξη αναγκαστικής απαλλοτρίωσης για την δημιουργία χώρου 
κατασκευής Δεξαμενής του αρδευτικού έργου «Αξιοποίηση πη¬ 
γών Μαλαύρας Ν. Λασιθίου» .. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου πόλεως Μοσχάτου στο Ο.Τ. 93 
με χαρακτηρισμό του οικοπέδου Α-Β-Γ-Δ-Α- σε χώρο ανέγερσης 
Πνευματικού Κέντρου Δήμου Μοσχάτου και απαλλοτρίωσή του . 5 

Τροποποίηση του εγκεκριμένου ρυμοτομικού σχεδίου της πόλεως 
των Αθηνών, στην πλατεία Κρημνίτσας, με μερική άρση και επα- 
νεπιβολή του από 20.8.54 ρυμοτ. δ/γματος, Φ.Ε.Κ. 202 Α'/ 
1954 . 6 

ΑΝΑΚΟΙΝΩΣΕΙΣ 

Ιαραχατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο των Δήμων Αμαρουσίου - Χα¬ 
λανδρίου για τη διάνοιξη της Ε.Ο. Σταυρού - Ελευσίνας από την 
οδό Κεφαλληνίας μέχρι την οδό Πεντέλης, σύμφωνα με τις ενδεί¬ 
ξεις της πράξης αναλογισμού 28/90 . 7 

Παρακατάθεση αποζημίωσης ακινήτων που έχουν ρυμοτομηθεί με 
το εγκεκριμένο ρυμοτομικό σχέδιο του Δήμου Αμαρουσίου για τη 
διάνοιξη της Ε.Ο. Σταυρού - Ελευσίνας από την οδό Αμαρουσίου 
- Χαλανδρίου μέχρι την οδό Υμηττού, σύμφωνα με τις ενδείξεις 
της πράξης αναλογισμού 21 /90.. 8 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2359 (1) 

Κήρυξη αναδασωτέας έκτασης 0,115 στρέμματος στη θέση «Μετόχι» 
περιφ. Δήμου Σκοπέλου Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70». 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) Του άρθρου 41 παρ. 1, β) Του άρθρου 38 παρ. 1. 

γ) Του άρθρου 42 παρ. 2. 

4. Τις διαταγές του Υπουργείου Γεωργίας: 

α) 160417/1180/8.7.80, 182447/3049/24.9.80. 

5) Την 1366/12.10.1992 πρόταση του Δασαρχείου Σκοπέλου με 
την οποία προτείνεται η κήρυξη της έκτασης που αναφέρεται στο θέμα 
ως (αναδασωτέας. 

6) Την με αριθμ. 14650/87 απόφαση του Νομάρχη Μαγνησίας, με 
την οποία ανατέθηκε η αρμοδιότητα υπογραφής των αποφάσεων κηρύ- 
ξεως εκτάσεων ως αναδασωτέων, στο Δ/ντή Δασών Μαγνησίας, απο¬ 
φασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της ως δασικής και την αποκατάσταση με τεχνική αναγέννηση της βλά¬ 
στησης που καταστράφηκε, λόγω διάνοιξης δρόμου την ιδιωτική δασική 
έκταση εμβαδού εκατόν δέκα πέντε χιλιοστών (0,115) στρέμματος που 
βρίσκεται στη θέση «Μετόχι» Δήμου Σκοπέλου προσδιορίζεται από τα 
στοιχεία Α Β Γ Α και έχει όρια: 

Ανατολικά: Ιδιωτική δασική έκταση Χρήστου Παπαδόπουλου. 

Δυτικά: Ιδιωτική δασική έκταση Χρ. Παπαδόπουλου και δενδροκο- 
μική καλλιέργεια Δημ. Κολητσίδη. 

Βόρεια: Ιδιωτ. δασική έκταση Χρ. Παπαδόπουλου. 

Νότια: Δενδροκομιχή καλλιέργεια Δημ. Κολητσίδη, όπως φαίνεται 
στο συνημμένο διάγραμμα που αποτελεί αναπόσπαστο μέρος της από¬ 
φασης αυτής. 

Η απόφαση αυτή να δημοαιευθεί στην Εφημερίδα της Κυβερνήσεως. 

Βόλος, 22 Οκτωβρίου 1992 

Με εντολή Νομάρχη 

Ο Διευθυντής Δασών κ.α.α. 

ΚΩΝ. ΣΑΚΕΛΛΑΡΙΟΥ 

Αριθ. 3029 (2) 

Κήρυξη ως αναδασωτέας καείσης Δημόσιας Δασικής έκτασης 152,4 

στρεμμάτων στη θέση «Σπανοβίτσα» περιφέρειας Κοινότητος Αχλα¬ 
δοχωρίου, επαρχίας Σιντικής Νομού Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώρας. 

2. Τις διατάξεις του Ν. 3200/55. 

3. Τις διατάξεις του Ν. 998/79 «περί προστασίας των δασών και δα¬ 
σικών εκτάσεων γενικώς της Χώρας» και συγκεκριμένα: 

α) Του άρθρου 38 παρ. 1 αυτού. 

β) Του άρθρου 41 παρ. 1 και 3 ομοίως. 

4. Τις Δ/γές του Υπουργείου Γεωργίας: 

α) 160417/1180/8.7.1980 και β) 182447/3047/24.9.1980. 

5. Τις διατάξεις του άρθρου 12 του Ν. 2040/1992. 

6. Την αριθ. 3135/18.9.1992 αναφορά του Δασαρχείου Σιδ/στρου 
με την οποία υποβλήθηκε δελτίο πυρκαϊάς που έγινε την 28.8.1992 
στη δασική θέση «Σπανοβίτσα» περιφέρειας Κοινότητος Αχλαδοχωρίου, 
Επαρχίας Σιντικής, Νομού Σερρών. 


7 1 Την αριθ. 3245/29.9.1992 αναφορά - πρόταση του Δασαρχείου 
Σιδηροκάστρου περί κηρύξεως ως (αναδασωτέας της καείσης την 
28.8.1992 Δημόσιας Δασικής έκτασης 152,4 στρεμμάτων στη θέση 
«Σπανοβίτσα» περιφέρειας Κοινότητος Αχλαδοχωρίου, Επαρχίας Σιντι¬ 
κής, Νομού Σερρών, αποφασίζουμε: 

Κηρύσσουμε αναδασωτέα με σκοπό την προστασία της (μη αλλαγή 
του προορισμού και του χαρακτήρα της) την καείσα την 28.8.1992 Δη¬ 
μόσια δασική έκταση 152,4 στρεμμάτων στη θέση «Σπανοβίτσα» περι¬ 
φέρειας Κοινότητος Αχλαδοχωρίου, Επαρχίας Σιντικής, Νομού Σερρών 
όπως προσδιορίζεται από τα γράμματα Α Β Γ Δ Ε Α και φαίνεται στο 
συνημμένο τοπογραφικό διάγραμμα (το οποίο αποτελεί «αναπόσπαστο 
μέρος της απόφασης αυτής) και ορίζεται ως εξής: 

α) Βόρεια: Ελληνοβουλγαρικά Σύνορα. 

β) Ανατολικά - Νότια και Δυτικά: Δημόσια δασική έκταση. 

Η «χπόιμχση αυτή να δημοσιευθεί στην Εφημερίδα της Κυβερνήσεως. 

Σέρρες, 13 Οκτωβρίου 1992 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 


ΤΟΠΟΓΡΑΦΙΚΟ ΔΙΑΓΡΑΜΜΑ 

ΚΑΕΙΣΗΣ ΔΗΜΟΣΙΑΣΔΑΓΪΚΗΓ ΕΚΤΑΣΗΣ 


ΣΤΗ ΘΕΣΗ ΣΠΑΝΟΒΙΤΣΑ" ΑΧΛΑΔΟΧΩΡΙΟΤ 


ΕΑΒΓΔΕ = Τ52,4 οτρ. 

ΚΛίΜΑΚΑ' Π0.000 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α12«/φ ΕΥΔΑΠ/35756 (3) 

Κήρυξη αναγκαστικής απαλλοτρίωσης έκτασης 2.394,00 μ 2 , για την 

κατασκευή του κύριου τροφοδοτικού αγωγού Σαλαμίνας (χ.θ. 3280 

- χ.θ. 3720), υπό της Ε.Τ.Δ.Α.Π. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 28 του Ν. 1068/1980 (ΦΕΚ 190/ 
23.8.80 τ.Α') «περί αυστάσεως ενιαίου φορέα Ύδρευσης - Αποχέτευ¬ 
σης Πρωτευούσης». 

2. Τις διατάξεις του Ν. Δ/τος 797/1971 (ΦΕΚ 1/1.1.1971 τ.Α') 
«περί αναγκαστικών απαλλοτριώσεων». 

3. Τις διατάξεις του Π. Δ/τος 76/5.2.1985 (ΦΕΚ 27/1.3.1985 

τ.Α') «κωδικοποίηση σε ενιαίο κείμενο του Νόμου 1065/1980 με τίτλο 
Δημοτικός και Κοινοτικός Κώδικας» των ισχυουσών διατάξεων του Δη¬ 
μοτικού και Κοινοτικού Κώδικα, όπως τροποποιήθηκαν και συμπληρώ¬ 
θηκαν. 1 

4. Τις διατάξεις του Π. Δ/τος 69/8.2.1988 (ΦΕΚ 28/16.2.1988 
τ.Α') «Οργανισμός Γενικής Γραμματείας Δημοσίων Έργων» όπως τρο¬ 
ποποιήθηκε και συμπληρώθηκε. 

5. Το έγγραφο Δ6/21638/15.7.1992 της Δ/νσης Ύδρευσης - 
Αποχέτευσης (Δ6) της Γ.Γ.Δ.Ε. του Υ.ΠΕ.ΧΩ.Δ.Ε., σχετικό με την 
απαλλοτρίωση εκτάσεων του θέματος. 

6. Την απόφαση 7868/11.6.1992 του Διοικητικού Συμβουλίου της 
Ε.Τ.Δ.Α.Π. με την οποία εγκρίθηκε, μεταξύ άλλων, η απαλλοτρίωση 
έκτασης 2.394,00 μ 2 για την κατασκευή του κυρίου τροφοδοτικού 
αγωγού Σαλαμίνας από την χ.θ. 3280 έως χ.θ. 3720, το κόστος της 
οποίας εκτιμάται σε 2.500.000 δρχ. 

7. Την απόφαση Δ6/οικ/ 22056/Φ. Απαλ./Ε.Υ.Δ.Α.Π./ 
27.8.1992 της Γ.Γ.Δ.Ε. του Υ.ΠΕ.ΧΩ.Δ.Ε. περί επίταξης έκτασης 
3202 μ 2 για την κατασκευή κύριου τροφοδοτικού αγωγού Σαλαμίνας 
(χ.θ. 3280 - χ.θ.3720). 

8. Την απόφαση Δ16α/03/318/Α.Φ./6.5.1991 της Γ.Γ.Δ.Ε. του 
Υ.ΠΕ.ΧΩ.Δ.Ε., περί επιλογής και τοποθέτησης Γενικών Δ/ντών. 

9. Την κοινή απόφαση Δ16ά/04/773/29.11.1990 (ΦΕΚ 746/ 
30.11.90 τ.Β') του Υπουργού Προεδρίας της Κυβέρνησης και Αναπλη- 
ρωτού Υπουργού ΠΕ.ΧΩ.Δ.Ε. περί εξαίρεσης διοικητικών πράξεων ή 
εγγράφων από τον κανόνα των τριών υπογραφών, αποφασίζουμε: 

Κηρύσσουμε αναγκαστική απαλλοτρίωση έκτασης συνολικής επιφά¬ 
νειας 2.394,00 μ 2 , στη Σαλαμίνα, για την κατασκευή τμήματος τροφο¬ 
δοτικού αγωγού από Δεξαμενή Σουραύλι έως Δεξαμενή Δ4 (Άγιος Χα¬ 
ράλαμπος) από χ.θ. 3280 έως χ.θ. 3720, όπως σημειώνεται με κόκ¬ 
κινη γραμμή στο τοπογραφικό διάγραμμα με αριθ. Α.Ζ.71 και περι¬ 
λαμβάνεται στο σχετικό κτηματολογικό πίνακα που έχει συνταχθεί από 
την ΕΥΔΑΠ και θεωρήθηκε από τον Διευθυντή της Δ/νσης Ύδρευσης - 
Αποχέτευσης (Δ6) της Γ.Γ.Δ.Ε. του Υ.ΠΕ.ΧΩ.Δ.Ε. την 
23.7.1992. 

Στην έκταση που απαλλοτριώνεται προβάλλουν δικαιώματα κυριό¬ 


τητας: 1) οι κληρονόμοι Παπαδημητρίου Θεοδοσίου του Γεωργίου, 2) 
οι κληρονόμοι Ευσταθίου Νικολάου Σπυρίδωνος κ.λπ. 

Η απαλλοτρίωση κηρύσσεται υπέρ και με δαπάνες της Ε.Τ.Δ.Α.Π. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1992 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

♦- 

Αριθ. 931 (4) 

Κήρυξη αναγκαστικής απαλλοτρίωσης για τη δημιουργία χώρου κατα¬ 
σκευής Δεξαμενής του αρδευτικού έργου «Αξιοποίηση πηγών Μα- 

λαύρας Ν. Λασιθίου». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1) Τις διατάξεις του Ν. 3200/55 «περί διοικητικής αποκεντρώ- 
σεως» σε συνδυασμό με τις διατάξεις του. Ν.Δ. 532/70 «περί συμπλη- 
ρώσεως των διατάξεων περί διοικητικής αποκεντρώσεως». 

2) Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ. 139/71 «περί της αρμο¬ 
διότητας των Νομαρχών προς κήρυξη αναγκαστικών τινων απαλλοτρι¬ 
ώσεων». 

3) Τις διατάξεις του άρθρ. 33 του Ν.Δ. 3881/1958 «περί έργων εγ¬ 
γείων βελτιώσεων». 

4) Το έγγραφο της VII Περ. Δ/νσης Εγγείων Βελτιώσεων αριθμ. 
2965/31.7.92 που μας προτείνει την κήρυξη της απαλλοτρίωσης, 
αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για την κατασκευή δεξαμενής στο υψηλό ση¬ 
μείο του αγωγού στο χωριό Επισκοπή για την προώθηση του νερού των 
πηγών μέχρι το φράγμα Μπραμιανού Ιεράπετρας έκτασης συνολικού 
εμβαδού 307,05 τ.μ. όπως η έκταση τούτη απεικονίζεται στο κτηματο¬ 
λογικό διάγραμμα που συνέταξαν οι: Κων/νος Φανουράκης Πολιτικός 
Μηχανικός και ο Γεώργιος Χουλάκης εργοδηγός Δημοσίων Έργων, 
ως και στον αντίστοιχο κτηματολογικό πίνακα που συντάχθηκε στις 
31.7.1992 επίσης από τον Κων/νο Φανουράκη Πολιτικό Μηχανικό 
και τον Γεώργιο Χουλάκη εργοδηγό Δημοσίων Έργων και θεωρήθη¬ 
καν από τον Προϊστάμενο του τμήματος της VII Περιφερειακής Δ/νσης 
Εγγείων Βελτιώσεων, Γεώργιο Κανδεράκη στις 31.7.1992. 

Η απαλλοτρίωση κηρύσσεται υπέρ του Ελληνικού Δημοσίου και σε 
βάρος των πιστώσεων του έργου Δ.Ε. με αριθμ. 8681600 της Σ.Α.Ε. 
081/2 με την επωνυμία «ΛΟΙΠΑ ΑΡΔΕΥΤΙΚΑ ΜΟΠ ΚΡΗΤΗΣ». 

Επί της απαλλοτριωμένης εκτάσεως δικαιώματα κυριότητας διεκδι- 
κεί ο Κλώντζας Εμμανουήλ του Γεωργίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 6 Αυγούστου 1992 

Ο Νομάρχης 
Κ. ΧΑΤΖΗΔΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 8150 (5) 

Τροποποίηση ρυμοτομικού σχεδίου πόλεως Μοσχάτου στο Ο.Τ. 93 με 
χαρακτηρισμό του οικοπέδου Α-Β-Γ-Δ-Α- σε χώρο ανέγερσης Πνευ¬ 
ματικού Κέντρου Δήμου Μοσχάτου και απαλλοτρίωσή του. 

Ο ΔΗΜΑΡΧΟΣ ΜΟΣΧΑΤΟΥ 
Έχοντας υπόψη: 

1. Τις διατάξεις του Ν. Δ/τος της 17-7/16.8.1923. 

2. Τις διατάξεις του άρθρου 33 παρ. 3 του Ν. 1337/83 (ΦΕΚ 33Α' 
14/3.83). 

3. Το από 30.3.1990 Π.Δ. (ΦΕΚ 202/Δ'/10.4.90) «περί μεταβί¬ 
βασης αρμοδιοτήτων, τροποποιήσεων εγκεκριμένου σχεδίου πόλεως 
και πολεοδομικών εφαρμογών στο Δήμο Μοσχάτου. 

4. Την 56/91 απόφαση του Δημοτικού Συμβουλίου Μοσχάτου. 

5. Τη γνωμοδότηση του Ν.Σ. ΠΕΧΩΔΕ από τη συνεδρίαση της 
23.7.92 πρακτικό 28α. 


6. Την 111/1992 απόφαση του Δημοτικού Συμβουλίου Μοσχάτου, 
αποφασίζουμε: 

Εγκρίνεται η τροποποίηση ρυμοτομικού σχεδίου πόλεως Μοσχάτου 
στο Ο.Τ. 93 με χαρακτηρισμό του οικοπέδου Α-Β-Γ-Δ-Α σε χώρο ανέ¬ 
γερσης Πνευματικού Κέντρου Δήμου Μοσχάτου και απαλλοτρίωσή του, 
όπως ειδικότερα φαίνεται στο σχεδιάγραμμα με κλίμακα 1:500 που συ¬ 
νοδεύει την απόφαση αυτή. 

Για την ενημέρωση των ενδιαφερομένων το σχεδιάγραμμα θα αναρ- 
τηθεί επί ί δνθήμερο στο Γ ραφείο Πολεοδομίας Μοσχάτου, Κοραή 36 
και Ιθάκης. 

Η ισχύς της απόφασης αρχίζει από την δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μοσχάτο, 20 Οκτωβρίου 1992 
Ο Δήμαρχος 

ΤΑΞΙΑΡΧΗΣ Γ. ΠΑΠΑΝΤΩΝΗΣ 

Αριθ. 1518 (6) 

Τροποποίηση του εγκεκριμένου ρυμοτομικού σχεδίου της πόλεως των 

Αθηνών, στην πλατεία Κρημνίτσας, με μερική άρση και επανεπι- 

βολή του από 20.8.54 ρυμοτ. δ/γματος, Φ.Ε.Κ. 202 Α'/1954 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 22η της 21ης Σεπτεμβρίου 1992) 

Αφού έλαβε υπόψη: 

1. Το με αριθμό πρωτοκόλλου 76164/1803/92 Δημαρχιακό έγ¬ 
γραφο που συνοδεύει το σχετικό φάκελο. 

2. Τις διατάξεις του Π.Δ/τος 323/1989 (ΦΕΚ 146 Α) «Κωδικο¬ 
ποίηση του Δημοτικού και Κοινοτικού Κώδικα». 

3. Τις διατάξεις του από 17.7.1923 Ν. Δ/τος (ΦΕΚ 228 Α') «Περί 
σχεδίων πόλεων» όπως μεταγενέστερα τροποποιήθηκαν και συμπληρώ¬ 
θηκαν. 

4. Τις διατάξεις του Π. Δ/τος από 29.12.86 (ΦΕΚ 16 Δ/21.1.87) 
«Περί τροποποιήσεως του εγκεκριμένου ρυμοτομικού σχεδίου με από¬ 
φαση του Δημοτικού Συμβουλίου του Δήμου Αθηναίων». 

5. Την από 16.5.91 έκθεση της Δ/νσης Σχ. Πόλεως. 

6. Την από 11.9.91 πρόταση τροποποίησης καθώς και το σχέδιο 
που τη συνοδεύει. 


7. Την από 24.10.91 εισήγηση προς το Σ.Χ.Ο.Π., της Νομαρχίας 
Αθηνών. 

8. Την από 12.6.92 γνωμοδότηση του Σ.Χ.Ο.Π., (πράξη 10η, συνε¬ 
δρίαση 21η). 

9. Την από 20.11.91 βεβαίωση του Αντιδημάρχου περί τήρησης 
της νόμιμης διαδικασίας, αποφασίζει: 

Την τροποποίηση του εγκεκριμένου ρυμοτομικού σχεδίου της πόλεως 
των Αθηνών, στην πλατεία Κρημνίτσας, (Ο.Τ. 109, 158, 159, περ. 
81), μεταξύ των οδών Π. Δέλτα, Αχ. Κύρου, Βλαχάκη και Βρυζάκη, με 
μερική άρση και επανεπιβολή του από 20.8.54 ρυμοτομικού δ/γματος, 
Φ.Ε.Κ. 202 Α-/1954. 

Η τροποποίηση αποτυπώνεται στο διάγραμμα σε κλ. 1:500 που φέ¬ 
ρει τις υπογραφές του Αντιδημάρχου και του Προέδρου του Σώματος, 
και το οποίο θα είναι αναρτημένο στο Δημαρχείο, στη Διεύθυνση Σχε¬ 
δίου Πόλεως, Χαλκοκονδύλη 33, για είκοσι (20) ημέρες μετά την δη¬ 
μοσίευση, προς ενημέρωση των ενδιαφερομένων. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα Κυβερνήσεως. 

Ο Πρόεδρος 

ΙΩΑΝΝΗΣ ΒΛΑΧΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. πρωτ. Δ12/οιχ/37868 (7) 

Παρακατάθεση αποζημίωσης ακινήτων που έχουν ρυμοτομηθεί με το 
εγκεκριμένο ρυμοτομικό σχέδιο των Δήμων Αμαρουσίου - Χαλαν¬ 
δρίου για τη διάνοιξη της Ε.Ο. Σταυρού - Ελευσίνας από την οδό Κε¬ 
φαλληνίας μέχρι την οδό Πεντέλης, σύμφωνα με τις ενδείξεις της 
πράξης αναλογισμού 28/90 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του ν.δ. 17.7.1923 «Περί σχεδίων πόλεων, κωμών 
κλπ.» (ΦΕΚ 228/Α/23). 

2) Τις διατάξεις του ν.δ/τος 797/71 «Περί αναγκαστικών απαλλο¬ 
τριώσεων» (ΦΕΚ 1Α/71). 

3) Την εξουσιοδοτική απόφαση του Τπουργού ΠΕΧΩΔΕ Δ17α/01/ 
79/φ.2.2.1/24.8.89 ΦΕΚ 666Β/6.9.89. 

4) Τον πίνακα παρακατάθεσης της αποζημίωσης με ημερομηνία 
5.9.91 που καθορίστηκε με την απόφαση 330/7.5.91 του Μονομελούς 
Πρωτοδικείου Αθηνών για ακίνητα που ρυμοτομήθηκαν με το εγκεκρι¬ 
μένο ρυμοτομικό σχέδιο των Δήμων Αμαρουσίου - Χαλανδρίου για τη 
διάνοιξη της Ε.Ο. Σταυρού - Ελευσίνας από την οδό Κεφαλληνίας μέχρι 
την οδό Πεντέλης, σύμφωνα με τις ενδείξεις της πράξης αναλογισμού 
28/90. 

5) Τις διατάξεις του Π.Δ. 69/88 ΦΕΚ 28/16,2.88 τ.Δ' «Οργανι¬ 
σμός Γ.Γ.Δ.Ε.», ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του ν. 653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από τον συμψηφισμό δικαιωμάτων και υποχρεώσεων 
που προβλέπει το άρθρο 6 του ν. 5269/31 με την έκδοση του γραμμα¬ 
τίου παρακαταθήκης 1663/26.10.92 για συνολικό ποσό 
698.270.900 δραχμών. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωριστούν δικαιούχοι. 

Η παρούσα να δημοσιευθεί στην Εφημερίδα της Κυβερνήαεως. 

Αθήνα, 27 Οκτωβρίου 1992 

Με εντολή Τπουργού 
Η Τμηματάρχης 
ΕΛΕΝΗ ΔΗΜΗΤΡΙΟΤ 


Αριθ. Δ12/οικ/37869 (8) 

Παρακατάθεση αποζημίωσης ακινήτων που έχουν ρυμοτομηθεί με το 
εγκεκριμένο ρυμοτομικό σχέδιο του Δήμου Αμαρουσίου για τη διά¬ 
νοιξη της Ε.Ο. Σταυρού - Ελευσίνας από την οδό Αμαρουσίου - Χα¬ 
λανδρίου μέχρι την οδό Υμηττού, σύμφωνα με τις ενδείξεις της πρά¬ 
ξης αναλογισμού 21/90 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του ν.δ. 17.7.1923 «Περί σχεδίων πόλεων, κωμών 
κλπ.» (ΦΕΚ 228/Α/23). 

2) Τις διατάξεις του ν.δ/τος 797/71 «Περί αναγκαστικών απαλλο¬ 
τριώσεων» (ΦΕΚ 1Α/71). 

3) Την εξουσιοδοτική απόφαση του Υπουργού ΠΕΧΩΔΕ Δ17α/01 / 
79/Φ.2.2.1/24.8.89 ΦΕΚ 666Β/6.9.89. 

4) Τον πίνακα παρακατάθεσης της αποζημίωσης με ημερομηνία 
29.9.92 που καθορίστηκε με την απόφαση 340/14.5.91 του Μονομε¬ 
λούς Πρωτοδικείου Αθηνών για ακίνητα που ρυμοτομήθηκαν με το 
εγκεκριμένο ρυμοτομικό σχέδιο του Δήμου Αμαρουσίου για τη διάνοιξη 
της Ε.Ο. Σταυρού - Ελευσίνας από την οδό Αμαρουσίου - Χαλανδρίου 
μέχρι την οδό Υμηττού, σύμφωνα με τις ενδείξεις της πράξης (αναλογι¬ 
σμού 21/90. 

5) Τις διατάξεις του Π.Δ. 69/88 ΦΕΚ 28/16.2.88 τ.Δ' «Οργανι¬ 
σμός Γ.Γ.Δ.Ε.», ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του ν. 653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από τον συμψηφισμό δικαιωμάτων και υποχρεώσεων 
που προβλέπει το άρθρο 6 του ν. 5269/31 με την έκδοση του γραμμα¬ 
τίου παρακαταθήκης 1664/26.10.92 για συνολικό ποσό 
1.248.433.200 δραχμών. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
«αναγνωριστούν δικαιούχοι. 

Η παρούσα να δημοσιευθεί στην Εφημερίδα της Κυβερνήαεως. 

Αθήνα, 27 Οκτωβρίου 1992 

Με εντολή Υπουργού 
Η Τμηματάρχης 
ΕΛΕΝΗ ΔΗΜΗΤΡΙΟΤ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


